**Zmluva o dielo**

**[*KORIGENDUM Zmluvy o dielo v súlade s registratúrnym záznamom č. Z014858-2023 zo dňa 27.2.2023 – všetky zmeny sú vyznačené formou sledovania zmien a zelenou farbou*]**

**č. [●] / 2023**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších

predpisov (ďalej len „**Zmluva**“) medzi nasledovnými zmluvnými stranami:

**1. ZMLUVNÉ STRANY**

* 1. **Objednávateľ:**

Názov: Ministerstvo zdravotníctva Slovenskej republiky

Sídlo: Limbová 2, 837 52 Bratislava-Nové Mesto, Slovenská republika

IČO: 00165565

DIČ:

Zastúpené: MUDr. Vladimír Lengvarský, MPH, minister

Bankové spojenie: Štátna pokladnica

IBAN:

SWIFT:

Kontaktná osoba/osoby: Ing. Roman Guderna, riaditeľ odboru strategických investícií

(ďalej len „**Objednávateľ**“)

a

* 1. **Zhotoviteľ:**

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

SWIFT:

Zapísaný v Obchodnom registri Okresného súdu......................., oddiel: ......., vložka č.: ...................

Kontaktná osoba/osoby:

(ďalej len „**Zhotoviteľ**“)

(Objednávateľ a Zhotoviteľ sú ďalej spoločne označovaní aj jednotlivo ako „**Zmluvná strana**“ alebo

spoločne ako „**Zmluvné strany**“)

uzatvárajú za nižšie uvedených podmienok túto Zmluvu:

1. **ÚVODNÉ USTANOVENIA**
2. Objednávateľ je ústredným orgánom štátnej správy, ktorý má záujem o odstránenie objektov bývalých kasární v areáli Psychiatrickej nemocnice v Kremnici, v členení:

* SO 001.1 – Sklad jednoposchodový - súpisné číslo 1414, parc. č. C-KN 1179/9 – dvojpodlažný objekt
* SO 001.2 – Sklad jednoposchodový - súpisné číslo 1415, parc. č. C-KN 1179/8 – dvojpodlažný objekt
* SO 001.3 – Sklad prízemný – súpisné číslo 1416, parc. č. C-KN 1179/7 – jednopodlažný objekt
* SO 001.4 – Oceľový prístrešok – súpisné číslo 1417, parc. č. C-KN 1179/6 – jednopodlažný objekt
* SO 001.5 – Sklad prízemný – súpisné číslo 1418, parc. č. C-KN 1179/5 – jednopodlažný objekt
* SO 001.6 – Garáže a sklad – súpisné číslo 1419, parc. č. C-KN 1179/4 – jednopodlažný objekt
* SO 001.7 – Dielňa – súpisné číslo 1420, parc. č. C-KN 1179/3 – jednopodlažný objekt,

v katastrálnom území Kremnica zapísaných na liste vlastníctva č. 1067 vedenom Okresným úradom Žiar nad Hronom podľa Opisu predmetu zákazky.

1. Zhotoviteľ je obchodnou spoločnosťou, ktorá vzhľadom na svoje dlhoročné pôsobenie v oblasti inžinierskych činnosti a odstraňovania stavebných objektov, ako aj poskytovania súvisiaceho poradenstva, dostatočne odborne spôsobilá a technologicky, technicky a personálne pripravená na realizáciu Projektu, pričom súčasne disponuje aj potrebným know-how pre jeho realizáciu.
2. Zhotoviteľ bol vybraný ako úspešný uchádzač na realizáciu predmetu tejto Zmluvy bežným postupom pre podlimitné zákazky v súlade so Zákonom o verejnom obstarávaní.
3. Zmluvné strany vyhlasujú, že údaje uvedené v tejto Zmluve sú v súlade so skutočným stavom ku dňu uzavretia tejto Zmluvy. Zhotoviteľ ďalej vyhlasuje, že jeho oprávnenie na vykonávanie činností podľa tejto Zmluvy je v súlade s Právnymi predpismi. Zmluvné strany ďalej vyhlasujú, že osoby podpisujúce túto Zmluvu sú osobami oprávnenými ju podpísať. Zmluvné strany sa zaväzujú druhej Zmluvnej strane bez zbytočného odkladu oznámiť zmenu údajov uvedených v tejto Zmluve.
4. Zmluvné strany súhlasia s tým, že prípadné organizačné zmeny, zmeny v názve alebo označení Zmluvnej strany, resp. jej organizačných zložiek (útvarov a zariadení), zmeny oprávnených osôb, zmeny adresy na doručovanie a elektronickej adresy (e-mailu), čísla účtov nie sú zmenami podliehajúcimi súhlasu druhej Zmluvnej strany, a preto nebudú predmetom dodatku k tejto Zmluve, s výnimkou zmien podľa bodu 18.2.1 písm. g) tejto Zmluvy. Vyžaduje sa však ich bezodkladné písomné oznámenie druhej Zmluvnej strane, a to najneskôr v lehote do 3 pracovných dní od ich zmeny. Ak Zmluvná strana v stanovenej lehote druhú Zmluvnú stranu o zmene neinformuje, platí v prípadoch zmien, ktorých účinky nenastávajú zápisom do obchodného registra (zmena sídla, obchodného mena), stav ako keby k zmene ani nedošlo, t.j. napr. považuje sa doručenie písomností za riadne vykonané na poslednú známu adresu na doručovanie. Dohoda Zmluvných strán podľa tohto ustanovenia nemá vplyv na povinnosť Zhotoviteľa oznámiť zmenu osoby/osôb s odbornou kvalifikáciou a/alebo zmenu strojového a/alebo technického vybavenia podľa bodu 18.2.1. písm. g) tejto Zmluvy.
5. **VŠEOBECNÉ USTANOVENIA**
   1. **Definície**

Ak z tejto Zmluvy nevyplýva niečo iné, majú nasledujúce slová, výrazy a pojmy použité ďalej v tejto Zmluve alebo jej Prílohách nižšie definovaný význam, ktorý sa použije pre účely tejto Zmluvy:

„**Búracie práce**“ znamená odstránenie Stavby, odstránenie plošného zakladania, separácia, zhromažďovanie a zhodnocovanie odpadu z demolácie Stavby, zneškodňovanie a odvoz odpadu z demolácie Stavby a jeho odovzdanie osobám oprávneným nakladať s odpadmi podľa Zákona o odpadoch, uloženie na skládku, prípadný odvoz a likvidácia nebezpečného odpadu, úprava terénu pod Stavbou a okolia, a to všetko podľa Dokumentov Objednávateľa, Opisu predmetu zákazky a Dokumentácie.

„**Dátum začatia prác**“ znamená dátum podľa článku 7.1 (Začatie prác) tejto Zmluvy.

„**Deň**“ znamená kalendárny deň.

„**Dielo**“ znamená predmet plnenia Zhotoviteľa podľa článku 4.2 tejto Zmluvy.

„**Dočasný objekt**“ znamená všetky dočasné konštrukcie a objekty (iné ako zariadenie Zhotoviteľa) potrebné na Stavenisku pre vyhotovenie a dokončenie Diela a odstránenie akýchkoľvek vád.

„**Dokumentácia**“ znamená všetkudokumentáciu na odstránenie Stavby v rozsahu danom pre Projekt, ktorú je Zhotoviteľ povinný vypracovať na základe tejto Zmluvy. Dokumentáciou sa rozumejú všetky projektové, výkresové, textové a iné hmotne zachytiteľné výstupy a všetka dokumentácia súvisiaca s odstránením Stavby, ktorá je potrebná pre uskutočnenie Projektu.

„**Dokumenty Objednávateľa**“ znamená dokumentácia poskytnutá Objednávateľom Zhotoviteľovi pre účely vykonania Diela. Dokumentácia Objednávateľa zahŕňa napríklad, nie však výlučne, Projektová dokumentácia pre búracie práce, vysvetlenia informácií uvedených v súťažných podkladoch k predmetu zákazky, ktorým je vykonanie Diela podľa tejto zmluvy.

„**Domáca mena**“ znamená zákonnú menu Slovenskej republiky.

„**Dozor Objednávateľa**“ znamená osobu stanovenú Objednávateľom na to, aby konala ako Dozor Objednávateľa pre účely tejto Zmluvy. V prípade, že Dozor Objednávateľa nebude Objednávateľom stanovený, bude jeho úlohy podľa tejto Zmluvy vykonávať osoba určená podľa potreby Objednávateľom alebo Objednávateľ.

„**Lehota realizácie**“ znamená dobu na vyhotovenie Diela alebo jeho časti (podľa okolností) podľa článku 7.2 (Lehota realizácie) tejto Zmluvy, ktorá sa začína Dátumom začatia prác a končí najneskôr do 60 kalendárnych Dní od Dátumu začatia prác.

„**Náklady**“ znamenajú všetky výdavky, ktoré Zhotoviteľ rozumne, nevyhnutne a účelne vynaložil (alebo, ktoré má vynaložiť) v súvislosti s realizáciou Diela, vrátane výdavkov na spustenie prevádzky, prevádzkovanie a údržbu Staveniska, ktoré však nezahŕňajú zisk alebo maržu.

„**Obchodný zákonník**“ znamená zákon č. 513/1991 Zb. Obchodný zákonník v znení neskorších predpisov.

„**Objednávateľom poverená osoba**“ znamená osobu, nahlásenú Zhotoviteľovi Objednávateľom alebo Dozorom Objednávateľa, ktorú Objednávateľ písomne poverí vykonávaním určitých činností obdobných tým, ktoré vykonáva Dozor Objednávateľa, alebo vykonávaním určitých právomocí, ktoré z tejto Zmluvy vyplývajú Objednávateľovi, alebo ktorá vykonáva činnosti priamo predpokladané touto Zmluvou.

„**Opis predmetu zákazky**“ znamená časť Súťažných podkladov nazvanú „Opis predmetu zákazky“ a všetky jej prílohy a všetky jeho dodatky a zmeny v súlade so Zmluvou. V súlade s článkom 3.2 (Súčasti Zmluvy) tejto Zmluvy je Opis predmetu zákazky súčasťou Zmluvy a tvorí Prílohu č. 2 tejto Zmluvy. Tento dokument špecifikuje Dielo po technickej stránke.

„**Pokyny**“ znamenajú pokyny Dozoru Objednávateľa, Objednávateľa alebo Objednávateľom poverenej osoby, ktorými je Zhotoviteľ pri vykonávaní Diela viazaný a je vo vzťahu k nim povinný postupovať v súlade s touto Zmluvou.

„**Ponuka**“ znamená ponuku Zhotoviteľa so všetkými jej prílohami predloženú Objednávateľovi v rámci bežného postupu pre podlimitné zákazky podľa §  112 až § 116 Zákona o verejnom obstarávaní, ktorého výsledkom je táto Zmluva, ktorá v súlade s článkom 3.2 tejto Zmluvy a za podmienok v ňom uvedených bude ako Príloha č. 1 tejto Zmluvy tvoriť súčasť Zmluvy.

„**Pracovníci Objednávateľa**“ znamená Dozor Objednávateľa a všetkých ostatných pracovníkov, robotníkov a ďalších zamestnancov Dozoru Objednávateľa a Objednávateľa, ako aj všetkých ostatných pracovníkov nahlásených Zhotoviteľovi Objednávateľom alebo Dozorom Objednávateľa ako Pracovníci Objednávateľa.

„**Pracovníci Zhotoviteľa**“ znamená Predstaviteľa Zhotoviteľa a všetkých pracovníkov, ktorých Zhotoviteľ využíva na Stavenisku, čo môže byť personál, robotníci a ďalší zamestnanci Zhotoviteľa a ktoréhokoľvek Subdodávateľa, a všetci ďalší pracovníci, ktorí pomáhajú Zhotoviteľovi pri vyhotovovaní Diela.

„**Právne predpisy**“ znamenajú všetku legislatívu Slovenskej republiky, nariadenia, vyhlášky a ďalšie všeobecne záväzné právne predpisy legálne ustanovených orgánov verejnej moci, ktoré sú platné a účinné v čase plnenia Zmluvy.

„**Príslušné orgány**“ znamenajú orgány štátnej správy, územnej samosprávy, správcovia sietí technického vybavenia a iné orgány, ktoré sú v zmysle príslušných Právnych predpisov oprávnené vydávať rozhodnutia, povolenia, opatrenia a stanoviská vo vzťahu k realizácii Diela, alebo inak vykonávajú svoje kompetencie vyplývajúce im z príslušných Právnych predpisov.

„**Preberací protokol o konečnom prijatí Diela**“ znamená dokument vydaný podľa článku 10.2 (Prevzatie Diela) tejto Zmluvy.

„**Predstaviteľ Zhotoviteľa**“ znamená osobu menovanú podľa potreby Zhotoviteľom podľa článku 6.4 (Predstaviteľ Zhotoviteľa) tejto Zmluvy, ktorá koná v mene Zhotoviteľa.

„**Prevzatie Diela**“ znamená prevzatie Diela podľa článku 10.2 (Prevzatie Diela) tejto Zmluvy.

„**Prílohy**” znamenajú dokumenty nazvané prílohami s príslušným číslom alebo písmenom, ktoré sú pripojené k tejto Zmluve, iným dokumentom uvedeným v tejto Zmluve alebo budú pripojené k Zmluve. Prílohy sú vždy neoddeliteľnou súčasťou dokumentu, ku ktorému sú pripojené.

„**Projekt**“ znamená odstránenie vybraných stavebných objektov v areáli Psychiatrickej nemocnice v Kremnici v členení:

* SO 001.1 – Sklad jednoposchodový - súpisné číslo 1414, parc. č. C-KN 1179/9 – dvojpodlažný objekt
* SO 001.2 – Sklad jednoposchodový - súpisné číslo 1415, parc. č. C-KN 1179/8 – dvojpodlažný objekt
* SO 001.3 – Sklad prízemný – súpisné číslo 1416, parc. č. C-KN 1179/7 – jednopodlažný objekt
* SO 001.4 – Oceľový prístrešok – súpisné číslo 1417, parc. č. C-KN 1179/6 – jednopodlažný objekt
* SO 001.5 – Sklad prízemný – súpisné číslo 1418, parc. č. C-KN 1179/5 – jednopodlažný objekt
* SO 001.6 – Garáže a sklad – súpisné číslo 1419, parc. č. C-KN 1179/4 – jednopodlažný objekt
* SO 001.7 – Dielňa – súpisné číslo 1420, parc. č. C-KN 1179/3 – jednopodlažný objekt,

v katastrálnom území Kremnica zapísaných na liste vlastníctva č. 1067 vedenom Okresným úradom Žiar nad Hronom podľa Súťažných podkladov.

„**RPVS**“ znamená Register partnerov verejného sektora podľa Zákona o RPVS.

„**Stavba**“ znamená stavebné objekty v areáli Psychiatrickej nemocnice v Kremnici v členení:

* SO 001.1 – Sklad jednoposchodový - súpisné číslo 1414, parc. č. C-KN 1179/9 – dvojpodlažný objekt
* SO 001.2 – Sklad jednoposchodový - súpisné číslo 1415, parc. č. C-KN 1179/8 – dvojpodlažný objekt
* SO 001.3 – Sklad prízemný – súpisné číslo 1416, parc. č. C-KN 1179/7 – jednopodlažný objekt
* SO 001.4 – Oceľový prístrešok – súpisné číslo 1417, parc. č. C-KN 1179/6 – jednopodlažný objekt
* SO 001.5 – Sklad prízemný – súpisné číslo 1418, parc. č. C-KN 1179/5 – jednopodlažný objekt
* SO 001.6 – Garáže a sklad – súpisné číslo 1419, parc. č. C-KN 1179/4 – jednopodlažný objekt
* SO 001.7 – Dielňa – súpisné číslo 1420, parc. č. C-KN 1179/3 – jednopodlažný objekt,

v katastrálnom území Kremnica zapísaných na liste vlastníctva č. 1067 vedenom Okresným úradom Žiar nad Hronom podľa Opisu predmetu zákazky, ktoré majú byť v rámci uskutočnenia Projektu predmetom Búracích prác.

„**Stavebný zákon**“ znamená zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

„**Stavenisko**“ znamená miesto uvedené v Opise predmetu zákazky, kde majú byť uskutočnené Búracie práce, ako aj akékoľvek ďalšie miesta, ktoré môžu byť špecifikované v Zmluve a Opise predmetu zákazky ako súčasť Staveniska.

„**Subdodávateľ**“ znamená akúkoľvek právnickú alebo fyzickú osobu, s ktorou Zhotoviteľ uzavrel zmluvu o subdodávke na vyhotovenie časti Diela, ako aj právneho nástupcu tejto osoby.

„**Súťažné podklady**“ znamenajú súťažné podklady v zmysle § 42 Zákona o verejnom obstarávaní, ktoré obsahujú podrobné vymedzenie predmetu zákazky Verejného obstarávania s názvom Asanácia objektov kasární v Kremnici pre výstavbu detenčného ústavu.

„**Verejné obstarávanie**” znamená verejné obstarávanie zákazky na realizáciu Diela bežným postupom pre podlimitné zákazky podľa §  112 až § 116 Zákona o verejnom obstarávaní.

„**Vyššia moc**“ má význam uvedený v článku 15 (Vyššia moc) tejto Zmluvy.

„**Zákon o odpadoch**“ znamená zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

„**Zákon o RPVS**“ znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

„**Zákon o verejnom obstarávaní**“ znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

„**Zmluva**“ znamená túto zmluvu o dielo, ktorá je predmetom a účelom Verejného obstarávania, uzavretú medzi Objednávateľom a Zhotoviteľom v súlade s požiadavkami uvedenými v Opise predmetu zákazky, na základe ktorej Zhotoviteľ vykoná Dielo, vrátane všetkých Príloh, ako aj všetky jej Zmeny a dodatky, ktoré budú vyhotovené Zmluvnými stranami v súlade s jej ustanoveniami a Právnymi predpismi.

„**Zmluvná cena**“ znamená cenu definovanú v článku 12 (Zmluvná cena a platby) tejto Zmluvy a zahrňuje všetky úpravy ceny vykonané v súlade so Zmluvou.

* 1. **Súčasti Zmluvy**
     1. Neoddeliteľnou súčasťou Zmluvy sú všetky nasledujúce Prílohy:

1. **Príloha č. 1 –** Ponuka
2. **Príloha č. 2 -**  Opis predmetu zákazky
3. **Príloha č. 3 -** Projektová dokumentácia „Asanácia objektov kasární v Kremnici“ z mesiaca jún 2022 vypracovaná spoločnosťou Point design s.r.o.
4. **Príloha č. 4** - Zoznam subdodávateľov
5. **Prílohe č. 5** - Zoznam osôb s odbornou kvalifikáciou a údaje o strojovom a technickom vybavení
6. **Príloha č. 6 – Vysvetlenia Súťažných podkladov**

**4. ÚČEL A PREDMET ZMLUVY**

* 1. **Účel Zmluvy** 
     1. Účelom Zmluvy je vykonanie Diela s odbornou starostlivosťou, riadne a včas a tak, aby bolo vykonané v súlade so všeobecne záväznými právnymi predpismi a slovenskými technickými normami, aj keď nie sú právne záväzné a súvisiaca úprava práv a povinností Zmluvných strán.
  2. **Predmet Zmluvy** 
     1. Predmetom Zmluvy je záväzok Zhotoviteľa vyhotoviť Dielo tak, ako je definované ďalej, podľa Dokumentov Objednávateľa, a to najmä Opisu predmetu zákazky a záväzok Objednávateľa zaplatiť za zhotovené Dielo Zmluvnú cenu, a to všetko za podmienok ustanovených touto Zmluvou.
     2. Zhotoviteľ vyhlasuje, že má dostatok odborných predpokladov a skúseností potrebných na realizáciu Diela podľa Zmluvy.
     3. Záväzok Zhotoviteľa podľa tejto Zmluvy spočíva v rámci vykonávania Diela najmä, nie však výlučne, v záväzku Zhotoviteľa:

1. vykonať Búracie práce, ktoré sú bližšie špecifikované v Opise predmetu zákazky a Ponuke v súlade so Zmluvou, Dokumentáciou Objednávateľa a na základe Pokynov, inak v rozsahu potrebnom na zabezpečenie splnenia účelu Zmluvy podľa článku 4.1 (Účel Zmluvy) tejto Zmluvy, vrátane súvisiacich stavebných a montážnych prác, ktoré sú nevyhnutné pre realizáciu Projektu;
2. zabezpečiť separáciu, zhromažďovanie a zhodnocovanie odpadu z demolácie Stavby, zneškodňovanie a odvoz odpadu z demolácie Stavby a jeho odovzdanie osobám oprávneným nakladať s odpadmi podľa Zákona o odpadoch vrátane uloženia odpadu na skládku, a to v rozsahu podľa tejto Zmluvy, Ponuky a Opisu predmetu zákazky;
3. vykonať zemné práce zabezpečujúce úpravu terénu do konečnej podoby t.j. zarovnanie zeminou na úroveň okolitého terénu, vyčistenie pozemku po odstránenom objekte a jeho plošnom zakladaní, splanírovanie pozemku;
4. vykonávať ďalšie činnosti pre Objednávateľa súvisiace s plnením podľa tejto Zmluvy, ktorých obsah je bližšie vymedzený v Dokumentoch Objednávateľa, najmä Opise predmetu zákazky a Ponuke;
5. odstrániť vady, vo vzťahu ku ktorým Objednávateľ uplatní svoje nároky zo zodpovednosti za vady v zmysle tejto Zmluvy.
   * 1. Pre vylúčenie pochybností sa uvádza, že Dielom sa rozumie každá činnosť Zhotoviteľa vykonávaná na základe tejto Zmluvy a to bez ohľadu na to, či má výsledok tejto činnosti Zhotoviteľa charakter diela v zmysle § 536 ods. 2 Obchodného zákonníka, alebo či výsledkom tejto činnosti je alebo nie je hmotný substrát.
     2. Pre vylúčenie pochybností sa ďalej uvádza, že odplata za výkon všetkých činností podľa tejto Zmluvy, vrátane poplatkov a platieb za odvoz, nakladanie a zneškodnenie sutiny a iných materiálov, odpadov, ktoré vzniknú ako výsledok Búracích prác, je súčasťou Zmluvnej ceny.
6. **VŠEOBECNÉ ÚSTANOVENIA O VYKONÁVANÍ DIELA**
7. **Vykonávanie Diela** 
   * 1. Zhotoviteľ je povinný vykonať Dielo na svoje náklady a na svoje nebezpečenstvo tak, aby bolo vykonané v súlade:
8. s touto Zmluvou,
9. so Opisom predmetu zákazky,
10. s Ponukou Zhotoviteľa
11. s platnými rozhodnutiami, záväznými stanoviskami, súhlasmi, vyjadreniami a povoleniami Príslušných orgánov a iných dotknutých osôb v súvislosti s Projektom, ktoré budú platné a účinné v čase vykonávania Diela,
12. so všeobecne záväznými Právnymi predpismi, vrátane predpisov hygienických, o bezpečnosti a ochrane zdravia pri práci, protipožiarnej ochrane, ochrane životného prostredia, v súlade s platnými slovenskými technickými normami, európskymi normami a všeobecne záväznými nariadeniami platnými pre danú lokalitu. V prípade rozporov medzi dokumentmi (a) až (c) majú dokumenty poradie záväznosti v zostupnom poradí, t.j. prednosť má dokument uvedený vyššie pred nižšie uvedeným dokumentom.
    * 1. Zhotoviteľ je povinný vykonať Dielo s vynaložením odbornej starostlivosti, efektívne a v súlade s najlepšími profesionálnymi zvyklosťami.
      2. Zhotoviteľ je pri vykonávaní Diela povinný dodržiavať Zákon o odpadoch a všetky platné Právne predpisy a normy, postupovať v súlade s požiadavkami všetkých slovenských technických noriem („STN“, ktoré sa na Dielo vzťahujú a sú platné na území SR v čase Prevzatia Diela podľa článku 10.2 (Prevzatie Diela) tejto Zmluvy), ktoré boli vydané a súvisia s plnením vykonávaným na základe tejto Zmluvy, s požiadavkami vyplývajúcimi zo Súťažných podkladov, najmä Opisu predmetu zákazky, s Pokynmi, s požiadavkami, rozhodnutiami, povoleniami, opatreniami a stanoviskami Príslušných orgánov, a v súlade s vyjadreniami a stanoviskami Objednávateľa alebo Dozoru Objednávateľa, o ktoré Zhotoviteľ požiadal v súlade s touto Zmluvou. Ak v priebehu plnenia Zmluvy dôjde k zmene Príslušných predpisov, Zhotoviteľ je povinný upozorniť Objednávateľa na obsah a možný dopad tejto zmeny. Pre oblasť nakladania s odpadmi je rozhodujúca Ponuka Zhotoviteľa s plánom likvidácie a zhodnotenia odpadu.
      3. Ak sa Zmluvné strany nedohodnú inak, Zhotoviteľ je povinný zaobstarať a do Prevzatia Diela podľa tejto Zmluvy udržiavať v platnosti všetky príslušné oprávnenia, privolenia, súhlasy, vyjadrenia, koncesie, certifikáty, licencie a iné dokumenty, ktoré sú potrebné na realizáciu Diela.
      4. Zhotoviteľ je povinný predložiť podrobnosti o opatreniach a metódach, ktoré navrhuje uskutočniť za účelom realizácie Diela, kedykoľvek ho o to Dozor Objednávateľa alebo Objednávateľ požiada. Bez predchádzajúceho upozornenia Dozoru Objednávateľa alebo Objednávateľa Zhotoviteľ nesmie vykonať žiadnu podstatnú zmenu týchto opatrení a metód.
      5. Zhotoviteľ je povinný zabezpečiť, aby Dielo bolo vyhotovené spôsobom nepriečim sa dobrým mravom a/alebo poctivému obchodnému styku, v súlade s Právnymi predpismi s osobitným dôrazom na ochranu životného prostredia a zamedzenie trestnej zodpovednosti.
13. **Vlastníctvo a nebezpečenstvo škody** 
    * 1. Vlastníkom Diela je od počiatku Objednávateľ. Nebezpečenstvo škody na Diele znáša Zhotoviteľ. Tým nie je dotknutá iná zodpovednosť Zhotoviteľa podľa tejto Zmluvy.
      2. Po Prevzatí Diela bude Zhotoviteľ naďalej zodpovedať za akúkoľvek stratu, zničenie alebo škodu spôsobenú:
14. akýmkoľvek konaním Zhotoviteľa, Pracovníkov Zhotoviteľa, Subdodávateľov, alebo iných osôb, za ktoré Zhotoviteľ zodpovedá
15. ktoré vzniklo v dôsledku činností Zhotoviteľa pred Prevzatím Diela, za ktoré bol Zhotoviteľ zodpovedný.
    * 1. Pre vylúčenie pochybností, škodou na Diele sa rozumie aj poškodenie stavebných objektov alebo častí stavebných objektov na Stavenisku alebo v jeho bezprostrednej blízkosti, ktoré nebudú predmetom Búracích prác, vrátane poškodenia, ktoré bolo zapríčinené intenzívnou dopravou ťažkých vozidiel, vibráciami a poklesmi pôdy.
16. **Súčinnosť** 
    * 1. Objednávateľ je povinný na žiadosť Zhotoviteľa poskytnúť Zhotoviteľovi za účelom a v rozsahu nevyhnutnom na umožnenie dosiahnutia účelu Zmluvy potrebnú súčinnosť spočívajúcu najmä v udelení potrebných plnomocenstiev pre Zhotoviteľa, udelení súhlasov a privolení, ktoré sú potrebné pre úspešnú realizáciu Diela a Projektu. Zhotoviteľ je povinný včas, najneskôr však pätnásť (15) Dní vopred, Objednávateľa písomne požiadať o udelenie takýchto plnomocenstiev, súhlasov a privolení, v opačnom prípade zodpovedá za spôsobenú škodu. Objednávateľ je ďalej povinný poskytovať Zhotoviteľovi informácie, podklady, vyjadrenie a stanoviská v rozsahu nevyhnutnom na plnenie tejto Zmluvy. Objednávateľ je povinný poskytovať ďalšiu súčinnosť vyplývajúcu z ustanovení tejto Zmluvy.
    1. **Pokyny** 
       1. Pokyny, ktorými je Zhotoviteľ v zmysle tejto Zmluvy viazaný, je mu oprávnený dať Objednávateľ, Dozor Objednávateľa, alebo Objednávateľom poverená osoba.
       2. Pokyny musia mať písomnú formu. Ak Objednávateľ, Dozor Objednávateľa, alebo Objednávateľom poverená osoba vydá ústny Pokyn, tento je vždy povinný písomne potvrdiť Zhotoviteľovi v lehote do dvoch (2) Dní.
       3. Ak Zhotoviteľ spochybňuje akýkoľvek Pokyn Dozoru Objednávateľa alebo Objednávateľom poverenej osoby, môže predložiť túto záležitosť Objednávateľovi, ktorý je povinný bezodkladne potvrdiť, zrušiť alebo zmeniť takéto rozhodnutie alebo Pokyn.
       4. Zhotoviteľ je vždy povinný konať v súlade s Pokynmi a nie je oprávnený sa od týchto Pokynov odchýliť, ibaže (i) dostane predchádzajúci písomný súhlas Dozoru Objednávateľa, Objednávateľa, alebo Objednávateľom poverenej osoby, alebo (ii) je také odchýlenie nevyhnutné urobiť v prípade bezprostredne hroziacej ujmy a stavu núdze na ochranu záujmov Objednávateľa a získanie predchádzajúceho písomného súhlasu Dozoru Objednávateľa, Objednávateľa alebo Objednávateľom poverenej osoby nie je možné rozumne vyžadovať, (iii) sú tieto Pokyny v rozpore s ustanoveniami tejto Zmluvy, alebo by mohli ohrozovať bezpečnosť a zdravie na Stavenisku.
       5. Pokiaľ si niektorá záležitosť počas vykonávania Diela vyžaduje vyjadrenie alebo stanovisko Objednávateľa, Zhotoviteľ môže požiadať o vydanie Pokynu. Objednávateľ je povinný vydať Pokyn do siedmych (7) Dní odo dňa, kedy Zhotoviteľ o vydanie Pokynu požiadal.
       6. Zhotoviteľ je povinný bezodkladne písomne oznámiť Objednávateľovi všetky skutočnosti a okolnosti, ktoré pri realizácii Diela zistil alebo sa o nich dozvedel a ktoré môžu mať vplyv na zmenu Pokynov. Ak však nedôjde k zmene Pokynov Objednávateľom, je Zhotoviteľ povinný postupovať podľa pôvodných Pokynov.
       7. Zhotoviteľ je povinný bezodkladne Objednávateľa písomne upozorniť na nevhodnosť Pokynov na účely zabezpečenia splnenia účelu Zmluvy podľa článku 4.1 (Účel Zmluvy) tejto Zmluvy a riadnej realizácie Diela, ak Zhotoviteľ môže túto nevhodnosť zistiť pri vynaložení odbornej starostlivosti. Taktiež je povinný Objednávateľa písomne upozorniť, ak sú tieto v rozpore s Právnymi predpismi, inak bude zodpovedný za škodu spôsobenú splnením takéhoto Pokynu. Ak aj napriek písomnému upozorneniu Zhotoviteľa na nevhodnosť takéhoto Pokynu bude Objednávateľ trvať na jeho dodržaní, čo oznámi písomne Zhotoviteľovi do siedmych (7) Dní odo dňa, keď dostal upozornenie Zhotoviteľa, bude povinnosťou Zhotoviteľa takýto Pokyn splniť, nebude však zodpovedný za prípadnú škodu spôsobenú splnením takéhoto Pokynu. Ak Objednávateľ neoznámi Zhotoviteľovi vo vyššie uvedenej lehote, že trvá na svojom Pokyne, má sa za to, že Objednávateľ netrvá na splnení takéhoto Pokynu a Zhotoviteľ tento Pokyn nesplní.
       8. Zhotoviteľ upozorní Dozor Objednávateľa vždy, keď je pravdepodobné, že sa realizácia Diela oneskorí alebo preruší, ak nevhodný Pokyn prekáža v riadnom vykonávaní Diela, alebo ak Pokyn nebude vydaný v primeranom čase v zmysle Zmluvy. Toto upozornenie musí obsahovať podrobnosti o predmetnom Pokyne, podrobnosti o tom, prečo a dokedy by mal byť vydaný, a podrobnosti o povahe a rozsahu omeškania alebo prerušenia prác.
17. **PREDSTAVITEĽ ZHOTOVITEĽA A SUBDODÁVATELIA**
    1. **Predstaviteľ Zhotoviteľa** 
       1. Zhotoviteľ je povinný vymenovať pre účely styku s Objednávateľom alebo Objednávateľom poverenou osobou pre účely tejto Zmluvy svojho predstaviteľa (zástupcu), ktorý bude mať všetky právomoci potrebné na to, aby mohol konať v mene a na účet Zhotoviteľa podľa tejto Zmluvy.
       2. Všetky povinnosti a oprávnenia stanovené v Zmluve, alebo z nej vyplývajúce pre Zhotoviteľa, inej zmeny Zmluvy, ukončenia Zmluvy, vymenovania a odvolania Predstaviteľa Zhotoviteľa, bude v mene a na účet Zhotoviteľa oprávnený a povinný vykonávať Predstaviteľ Zhotoviteľa s tým, že na výkon týchto činností môže Zhotoviteľ písomne poveriť ktorúkoľvek osobu spomedzi Pracovníkov Zhotoviteľa. Predstaviteľ Zhotoviteľa môže týmto spôsobom poveriť aj inú tretiu osobu.
       3. Kedykoľvek Predstaviteľ Zhotoviteľa vykonáva konkrétnu činnosť vyžadujúcu súhlas Zhotoviteľa alebo akýchkoľvek jeho orgánov, má sa na účely Zmluvy za to, že Zhotoviteľ alebo jeho príslušný orgán taký súhlas vydal.
    2. **Dozor Zhotoviteľa** 
       1. V priebehu realizácie Búracích prác zabezpečí Zhotoviteľ potrebný dozor.
       2. Dozor bude vykonávaný dostatočným počtom osôb, so zodpovedajúcou znalosťou slovenského jazyka a znalosťou činností, ktoré majú byť vykonané (vrátane požadovaných metód a techník, rizík, ktoré pravdepodobne môžu nastať a metód ochrany pred nehodami) pre uspokojivú a bezpečnú realizáciu Diela.
18. **DOBA VYKONÁVANIA DIELA, ZAČATIE PRÁC, OMEŠKANIE A PRERUŠENIE PRÁC**
    1. **Začatie prác** 
       1. Zhotoviteľ je povinný zabezpečiť, aby práce začali bez zbytočného odkladu, najneskôr do siedmych (7) Dní od nadobudnutia účinnosti tejto Zmluvy.
    2. **Lehota realizácie** 
       1. Zhotoviteľ dokončí všetky časti Diela najneskôr do 60 kalendárnych dní od Dátumu začatia prác.
       2. Dozor Objednávateľa je oprávnený kedykoľvek vydať Zhotoviteľovi Pokyn, aby prerušil práce na realizácii ktorejkoľvek časti Diela a Zhotoviteľ je povinný takémuto Pokynu vyhovieť. V priebehu tohto prerušenia bude Zhotoviteľ chrániť, uchovávať a zabezpečovať Dielo alebo jeho časť pred akýmkoľvek chátraním, stratou alebo poškodením.
       3. Po vydaní povolenia alebo Pokynu k pokračovaniu v práci, skontroluje Dozor Objednávateľa a Zhotoviteľ spoločne časť Diela, ktorého sa prerušenie prác týkalo.
19. **DOKUMENTY OBJEDNÁVATEĽA A BÚRACIE PRÁCE**
    1. **Dokumenty Objednávateľa** 
       1. Zhotoviteľ vyhlasuje, že v rámci Verejného obstarávania, najmä ako súčasť Súťažných podkladov, mu boli sprístupnené Dokumenty Objednávateľa, ktoré tvoria Prílohu č. 2 tejto Zmluvy, a že Zhotoviteľovi boli tiež odovzdané a poskytnuté pri podpise tejto Zmluvy, informácie, ktoré môžu byť relevantné pre Projekt a sú pre plnenie Zhotoviteľa podľa tejto Zmluvy dostatočné ako východiskové technicko – obchodné a cenové údaje. Zhotoviteľ týmto vyhlasuje, že Dokumenty Objednávateľa, ktoré mu boli poskytnuté sú dostatočné pre uskutočnenie Projektu a riadne plnenie Zmluvy.
       2. Zhotoviteľ vyhlasuje, že mu bola umožnená obhliadka Staveniska a že si je vedomý rozsahu a objemu prác nevyhnutných na uskutočnenie Diela.
       3. Zhotoviteľ potvrdzuje, že Dokumenty Objednávateľa a prípadné ďalšie informácie tejto Zmluvy riadne preskúmal a detailne sa oboznámil s požiadavkami Objednávateľa uvedenými v Zmluve.
    2. **Búracie práce**
       1. Zhotoviteľ je povinný vykonať Búracie práce podľa podmienok stanovených v Opise predmetu zákazky a tejto Zmluve, v súlade s právoplatným rozhodnutím o povolení odstránenia Stavby, v súlade s inými rozhodnutiami, povoleniami, vyjadreniami a stanoviskami všetkých Príslušných orgánov, vrátane úseku odpadového hospodárstva a Pokynmi Dozoru Objednávateľa a Objednávateľa.
20. **STAVENISKO A ČINNOSŤ NA STAVENISKU**
    1. **Odovzdanie Staveniska a užívanie Staveniska Zhotoviteľom**
       1. Zhotoviteľ je povinný požiadať Objednávateľa o odovzdanie Staveniska v lehote dvoch (2) Dní odo dňa nadobudnutia účinnosti tejto Zmluvy a Stavenisko prevziať. Objednávateľ je povinný Zhotoviteľovi odovzdať Stavenisko do piatich (5) Dní potom, ako ho o odovzdanie Staveniska Zhotoviteľ požiada.
       2. Obe Zmluvné strany sú povinné sa na odovzdanie Staveniska dostaviť v dohodnutý Deň. Pri odovzdaní Staveniska obe Zmluvné strany vyhotovia a podpíšu odovzdávací(cie) protokol(y). Odovzdávací protokol bude vždy podpísaný v dvoch (2) vyhotoveniach, pričom jedno vyhotovenie dostane Objednávateľ a jedno Zhotoviteľ. Odovzdávací protokol bude obsahovať popis Staveniska vrátane prípadných napojovacích bodov, stavu prípadných meradiel odberu médií a poznámky k Stavenisku. Ak sa Zhotoviteľ nedostaví v takto dohodnutý Deň, platí, že Zhotoviteľ v tento Deň Stavenisko prevzal a vo vzťahu k skutočnostiam uvedeným v odovzdávacom protokole/och vyhotovenom/ých Objednávateľom nemal žiadne námietky.
       3. Objednávateľ umožní Zhotoviteľovi užívanie Staveniska dvadsaťštyri (24) hodín denne, sedem (7) Dní v týždni, a to až do vypratania Staveniska.
       4. Ak Zhotoviteľovi vznikne omeškanie ako dôsledok toho, že mu Objednávateľ neodovzdal Stavenisko, alebo neumožnil užívanie Staveniska alebo prístup na Stavenisko v súlade s článkom 9.1 tejto Zmluvy, Zhotoviteľ to oznámi Dozoru Objednávateľa.
       5. Pred začatím zriaďovania Staveniska budú Zhotoviteľom v spolupráci s Objednávateľom určené plochy vhodné pre osadenie objektov sociálneho a skladového zázemia, strojového parku, plochy na krátkodobé deponovanie stavebnej sute, miesta pre umiestnenie mobilných drviacich zariadení. Pred zahájením Búracích prác je potrebné zabezpečiť vytýčenie všetkých inžinierskych sietí záujmového územia príslušnými správcami. Taktiež vytýčenie všetkých vnútroareálových sietí, ktoré sú vo vlastníctve Objednávateľa a preverenie ich súvzťažnosti k objektom mimo pozemku Objednávateľa. Zhotoviteľ berie na vedomie, že niektoré existujúce siete a vedenia neboli zamerané a o ich polohe a trasovaní neexistujú žiadne dostupné dokumenty ani evidencia.
    2. **Prístupové cesty** 
       1. Zhotoviteľ vyhlasuje, že pokiaľ ide o vhodnosť a dostupnosť prístupových ciest na Stavenisko, tieto spĺňajú jeho potreby na zabezpečenie vykonávania Diela a mal možnosť sa s nimi oboznámiť pred podpisom tejto Zmluvy. Zhotoviteľ vynaloží primerané úsilie na to, aby sa zabránilo poškodeniu akýchkoľvek pozemných komunikácií, mostov či inej infraštruktúry, a to najmä, nie však výlučne, v súvislosti s prepravou vybavenia alebo iného zariadenia Zhotoviteľa alebo v súvislosti s odvozom odpadu zo Staveniska. Toto úsilie zahŕňa používanie vhodných vozidiel a trás.
       2. Zhotoviteľ je zodpovedný za údržbu prístupových ciest potrebnú v dôsledku užívania prístupových ciest Zhotoviteľom alebo Pracovníkmi Zhotoviteľa. Zhotoviteľ poskytne všetko potrebné dopravné značenie alebo smerovky na prístupových cestách a získa všetky povolenia, ktoré môžu byť požadované Príslušnými orgánmi na to, aby mohol používať pozemné komunikácie, značky a smerovky.
       3. Objednávateľ nebude zodpovedný za žiadne nároky, ktoré môžu vzniknúť v dôsledku používania prístupových ciest Zhotoviteľom. Objednávateľ nezodpovedá za vhodnosť ani dostupnosť jednotlivých prístupových ciest. Náklady spôsobené nevhodnosťou, nedostatočnosťou alebo nedostupnosťou prístupových ciest (pre používanie) požadovaných Zhotoviteľom znáša Zhotoviteľ. Zhotoviteľ je povinný zabezpečiť, aby Objednávateľovi nevznikla škoda či iná ujma v dôsledku akéhokoľvek nároku, ktorý bude vznesený v dôsledku alebo v súvislosti s užívaním prístupových ciest na Stavenisko Zhotoviteľom, a v prípade jej vzniku je povinný nahradiť Objednávateľovi celú vzniknutú škodu. Náklady na užívanie, údržbu a udržiavanie čistoty pozemných komunikácií (verejných komunikácií ako aj vnútroareálovej komunikácie) sú súčasťou Zmluvnej ceny.
    3. **Média - Elektrina, voda a plyn a napojovacie body médií** 
       1. Objednávateľ je povinný zabezpečiť prístup k prípojkám energií na Stavenisku, prípadne v bezprostrednej blízkosti Staveniska. Náklady spojené s napojením na tieto body, ich užívaním, údržbou a odpojením bude znášať Zhotoviteľ.
       2. Náklady spojené s odberom energií znáša Zhotoviteľ. Úhrada za spotrebovanú energiu, vodu (vrátane stočného) a za ďalšie médiá a služby podľa odpočtu nameraných hodnôt spotreby na podružných meradlách osadených Zhotoviteľom na pripojovacích bodoch je zahrnutá v Zmluvnej cene.
       3. Zhotoviteľ na vlastné náklady a nebezpečenstvo zabezpečí prepojenie pripojovaného zariadenia a pripojovacieho bodu a poskytne všetky prístroje potrebné na využívanie týchto služieb a meranie spotrebovaného množstva. Zhotoviteľ je povinný viesť evidenciu merania spotrebovaného množstva, pričom táto je súčasťou správ o postupe prác.
       4. Zhotoviteľ je povinný na žiadosť Objednávateľa uzavrieť zodpovedajúce zmluvy o dodávkach médií a zmluvy o poskytovaní služieb s príslušnými poskytovateľmi, resp. dodávateľmi médií a služieb, aby sa tak stal priamym odberateľom týchto médií a služieb.
       5. V prípade, ak bude v zmluvnom vzťahu s poskytovateľmi, resp. dodávateľmi médií a služieb Objednávateľ alebo iný subjekt, spotrebované množstvá a čiastky splatné Objednávateľovi za tieto služby budú vypočítané podľa odpočtu nameraných hodnôt spotreby na podružných meradlách. Odpočet sa bude vykonávať jeden (1) krát za mesiac a splatnú čiastku bude Objednávateľ fakturovať Zhotoviteľovi na mesačnej báze. V prípade, ak odpočty nameraných hodnôt nebude možné z akýchkoľvek dôvodov uskutočniť, o čiastke splatnej Objednávateľovi rozhodne Dozor Objednávateľa.
    4. **Ochrana Staveniska** 
       1. Zhotoviteľ je zodpovedný za ochranu Staveniska odo dňa odovzdania Staveniska podľa tejto Zmluvy až do Prevzatia Diela, najmä za zamedzenie prístupu nepovolaných osôb na Stavenisko počas celej Lehoty realizácie, dvadsaťštyri (24) hodín Denne a sedem (7) Dní v týždni. Povolané osoby budú zahŕňať iba Pracovníkov Zhotoviteľa, Pracovníkov Objednávateľa, zamestnancov Príslušných orgánov podľa Právnych predpisov oprávnených vstupovať na Stavenisko a kontrolovať metódy a postup vykonávania prác na Diele a akékoľvek ďalšie osoby oznámené Zhotoviteľovi Objednávateľom alebo Dozorom Objednávateľa alebo Objednávateľom poverenou osobou ako oprávnené osoby iných zhotoviteľov Objednávateľa na Stavenisku, alebo osoby, ktoré oprávnene vstupujú do objektov na Stavenisku.
    5. **Nepredvídateľné technické podmienky na Stavenisku** 
       1. V tomto článku „technické podmienky“ znamenajú technické podmienky, prírodné prekážky a znečisťujúce látky, ktoré Zhotoviteľ nájde na Stavenisku v priebehu realizácie Diela, vrátane geologických a hydrologických pomerov, s výnimkou klimatických podmienok.
       2. Ak sa Zhotoviteľ stretne s technickými podmienkami, ktoré považuje za nepredvídateľné, oznámi túto skutočnosť Dozoru Objednávateľa ihneď ako je to možné.
       3. V oznámení podľa predchádzajúceho bodu Zhotoviteľ popíše technické podmienky tak, aby mohli byť preverené Dozorom Objednávateľa a uvedie dôvody, prečo ich Zhotoviteľ považuje za nepredvídateľné. Zhotoviteľ pokračuje v realizácii Diela za použitia všetkých náležitých a primeraných prostriedkov, ktoré sú vhodné pre dané technické podmienky a splní všetky Pokyny, ktoré mu dá Dozor Objednávateľa.
       4. Ak a do tej miery, do akej sa Zhotoviteľ stretne s nepredvídateľnými technickými podmienkami, a oznámi to a vznikne mu omeškanie spôsobené týmito podmienkami, Zhotoviteľ bude mať, na základe tejto Zmluvy, nárok na predĺženie Lehoty realizácie v dôsledku každého takého omeškania.
    6. **Činnosť Zhotoviteľa na Stavenisku** 
       1. Zhotoviteľ je povinný zaobstarať si všetky potrebné rozhodnutia, povolenia, privolenia, súhlasy a vyjadrenia na činnosť na Stavenisku tak, ako je uvedené v tejto Zmluve. Skutočnosť, že Zhotoviteľ nevie zabezpečiť takéto povolenia, privolenia, súhlasy a vyjadrenia na časť Staveniska nezbavuje Zhotoviteľa akýchkoľvek povinností a zodpovednosti podľa tejto Zmluvy.
       2. Počas vykonávania prác je Zhotoviteľ zodpovedný za udržiavanie poriadku na Stavenisku, priľahlých pozemkoch, susedných priestoroch a na prístupových cestách a za odstránenie všetkých Dočasných objektov a zariadení, ktoré už nie sú na realizáciu Diela potrebné. Zhotoviteľ je povinný zabezpečiť Stavbu proti prašnosti v súlade s plánom znižovania prašnosti.
       3. Akékoľvek vývesné štíty, nápisy, vývesné tabule a pod., ktoré Zhotoviteľ plánuje umiestniť na Stavenisku, musia byť najskôr predložené Dozoru Objednávateľa na písomné schválenie s ohľadom na ich obsah, design a estetický návrh, umiestnenie, pripevnenie a ďalšie odôvodnené požiadavky Dozoru Objednávateľa. Dozor Objednávateľa môže Zhotoviteľovi zakázať umiestnenie akýchkoľvek štítov, nápisov, vývesných tabúľ a pod. a Zhotoviteľ sa zaväzuje takýto zákaz rešpektovať najmä v prípade, že by ich umiestnenie na Stavenisku mohlo ohroziť plnenie povinností podľa tejto Zmluvy.
       4. K Dátumu začatia prác podľa tejto Zmluvy Zhotoviteľ umiestni na viditeľnom mieste susediacom so vstupom na Stavenisko štít primeranej veľkosti obsahujúci údaje o povolení realizácie príslušných prác so všetkými náležitosťami vyžadovanými Právnymi predpismi. Forma, obsah a umiestnenie takéhoto štítu musia byť schválené Dozorom Objednávateľa, najmä s ohľadom na zabezpečenie plnenia povinností podľa tejto Zmluvy.
    7. **Ochrana zdravia a bezpečnosť pri práci** 
       1. Zhotoviteľ zodpovedá za bezpečnosť všetkých prác na Stavenisku.
       2. Zhotoviteľ je povinný:
21. postupovať v súlade s plánom ochrany zdravia a bezpečnosti pri práci,
22. dodržiavať všetky príslušné bezpečnostné predpisy, najmä, nie však výlučne, predpisy o bezpečnosti a ochrane zdravia pri práci a predpisy týkajúce sa požiarnej ochrany,
23. dbať na bezpečnosť všetkých osôb, ktoré majú právo byť na Stavenisku,
24. zabezpečiť oplotenie a osvetlenie Staveniska,
25. vynakladať primerané úsilie na to, aby na Stavenisku a v jeho okolí neboli zbytočné prekážky a tak sa zabránilo ohrozeniu týchto osôb,
26. zabezpečiť Dočasné objekty (vrátane ciest, chodníkov, dočasného dopravného značenia, zábradlí a plotov), ktoré môžu byť potrebné pre bezpečné užívanie Staveniska a ochranu verejnosti, vlastníkov a nájomcov pozemkov susediacich so Staveniskom, a
27. zabezpečiť v súlade s Právnymi predpismi protipožiarnu hliadku na Stavenisku na miestach so zvýšeným nebezpečenstvom vzniku požiaru, v čase zvýšeného nebezpečenstva vzniku požiarov a pri vykonávaní všetkých činností spojených so zvýšeným nebezpečenstvom vzniku požiaru.
    * 1. Zhotoviteľ je povinný vždy vykonať všetky potrebné opatrenia k ochrane zdravia a bezpečnosti Pracovníkov Zhotoviteľa a Pracovníkov Objednávateľa na Stavenisku. Zhotoviteľ zabezpečí, aby boli na Stavenisku a vo všetkých ubytovacích zariadeniach Pracovníkov Zhotoviteľa, ak boli poskytnuté zo strany Zhotoviteľa, vykonané vhodné opatrenia pre nutné sociálne a hygienické požiadavky a pre prevenciu epidémií.
      2. Zhotoviteľ pošle Dozoru Objednávateľa podrobnosti o každej nehode čo najrýchlejšie po tom, ako k nej došlo. Zhotoviteľ bude uchovávať záznamy a podávať správy týkajúce sa ochrany zdravia, bezpečnosti a zabezpečenia osôb a škôd na majetku podľa toho, ako to bude Dozor Objednávateľa odôvodnene požadovať.
      3. Zhotoviteľ je taktiež povinný po celú dobu prijímať zodpovedajúce opatrenia pre prevenciu každého nezákonného, výtržníckeho alebo nedisciplinovaného správania Pracovníkov Zhotoviteľa a pre zaistenie pokoja a ochrany osôb a majetku na Stavenisku a v jeho okolí.
      4. Zhotoviteľ zabezpečí, aby Pracovníci Zhotoviteľa neboli pri realizácii Diela pod vplyvom alkoholických nápojov alebo toxických látok a aby také nápoje a látky nepožívali pri realizácii Diela.
    1. **Vypratanie Staveniska** 
       1. Najneskôr k termínu vydania posledného Preberacieho protokolu Zhotoviteľ odstráni zo Staveniska všetko vybavenie Zhotoviteľa, sutiny, odpad z demolácií, náletové dreviny, nepotrebný stavebný materiál, Dočasné objekty, konštrukcie a zariadenia. Zhotoviteľ uvedie Stavenisko do stavu vyžadovaného Zmluvou, alebo inými rozhodnutiami vydanými vo vzťahu k Stavenisku príslušnými orgánmi a zanechá Stavenisko v bezpečnom stave.
       2. Ak všetky položky, ktoré majú byť odstránené v súlade s predchádzajúcim odsekom, nebudú odstránené vo vyššie uvedenej lehote potom, čo mali byť odstránené, je Objednávateľ oprávnený všetky neodstránené položky predať, odstrániť alebo s nimi podľa vlastného uváženia inak naložiť. Objednávateľ bude mať nárok na zaplatenie nákladov vzniknutých v súvislosti s týmto predajom alebo odstránením a rekultiváciou Staveniska. Peňažný zostatok z výťažku predaja bude vyplatený Zhotoviteľovi. Ak bude výťažok z predaja nižší, ako náklady Objednávateľa, Zhotoviteľ je povinný uhradiť tento rozdiel Objednávateľovi bezodkladne, najneskôr však v lehote tridsať (30) Dní od doručenia výpočtu takéhoto rozdielu.
    2. **Stavebný denník** 
       1. Zhotoviteľ je povinný v súlade so Stavebným zákonom viesť stavebný denník v slovenskom jazyku tam, kde je to Právnymi predpismi vyžadované. Vedenie a obsah stavebného denníku musí zodpovedať Právnym predpisom s tým, že do stavebného denníku sa budú denne zapisovať údaje o počasí, nameranej minimálnej a maximálnej teplote na Stavenisku, počty Pracovníkov Zhotoviteľa na Stavenisku, prerušení a obnovení prác, časovom postupe prác a ich kvalite, a významné skutočnosti, ktoré môžu mať vplyv na vykonávanie Diela alebo môžu byť rozhodujúce pre plnenie povinností podľa Zmluvy. Zhotoviteľ zabezpečí, aby takéto denníky viedli aj všetci Subdodávatelia.
       2. Do stavebného denníka sú oprávnení nahliadať a zapisovať Zhotoviteľ, Objednávateľ, Dozor Objednávateľa a zamestnanci Príslušných orgánov, ktorí sú na to oprávnení podľa Právnych predpisov. Stavebný denník bude kedykoľvek k nahliadnutiu Dozoru Objednávateľa, Objednávateľovi a Príslušným orgánom. V priebehu pracovného času musí byť stavebný denník trvale prístupný na Stavenisku. Povinnosť viesť stavebný denník sa končí Prevzatím Diela.
       3. Akékoľvek záznamy, poznámky, oznámenia, výzvy atď. zapísané oprávnenými osobami v stavebnom denníku nebudú mať prednosť pred ustanoveniami Zmluvy alebo úkonmi predpokladanými Zmluvou.
    3. **Spolupráca** 
       1. Zhotoviteľ je povinný v súlade so Zmluvou, alebo podľa Pokynov Dozoru Objednávateľa zaistiť vhodné podmienky pre vykonávanie prác:
28. Pracovníkom Objednávateľa,
29. zamestnancom Príslušných orgánov oprávnených navštíviť Stavenisko a kontrolovať metódy a postup vykonávania prác na Diele,
30. osobám, ktoré sa môžu podieľať na vykonávaní nejakej práce alebo kontroly na Stavenisku alebo v jeho okolí, ktorá nie je zahrnutá v Zmluve.
    1. **Ochrana životného prostredia** 
       1. Zhotoviteľ je povinný vykonať všetky primerané opatrenia na ochranu životného prostredia (na Stavenisku aj mimo neho) a na zamedzenie škôd a ohrozenia ľudí a majetku spôsobeného znečistením, hlukom a ďalšími následkami jeho činnosti.
       2. Zhotoviteľ zabezpečí, aby emisie a povrchové znečistenia, spôsobené jeho činnosťou nepresiahli hodnoty stanovené v rozhodnutiach, povoleniach a stanoviskách Príslušných orgánov k Projektu, v Zmluve, ani hodnoty predpísané príslušnými Právnymi predpismi.
       3. Zhotoviteľ je povinný zamedziť negatívnym vplyvom na existujúce stavby v blízkosti Staveniska. Náklady na prijatie a udržovanie týchto opatrení znáša Zhotoviteľ.
       4. Zhotoviteľ zabezpečí, aby Objednávateľovi alebo tretím osobám nevznikla škoda v prípade dôsledkov takýchto negatívnych vplyvov a zodpovedá za všetku škodu, ktorá takto Objednávateľovi alebo tretej osobe/tretím osobám vznikne.
    2. **Nakladanie s odpadmi** 
       1. Zhotoviteľ je povinný pri nakladaní s odpadmi dodržiavať platné zákonné normy týkajúce sa ukladania a nakladania s odpadmi.
       2. Zhotoviteľ je povinný na Stavenisku separovať, zhromažďovať a zhodnocovať odpad z demolácie Stavby, vrátane zabezpečenia predaja kovového šrotu, a to všetko spôsobom podľa Dokumentov Objednávateľa, Opisu predmetu zákazky, Dokumentácie a podľa inštrukcií Dozoru Objednávateľa.
       3. Vlastníkom recyklátu je Objednávateľ. Odplata za výrobu (spracovanie) recyklátu a za oddelenie kovového šrotu od inej stavebnej sute je zahrnutá v Zmluvnej cene.
       4. Zhotoviteľ zabezpečí a uloží recyklát, ktorý vznikne zhodnotením odpadu z demolácie Stavby na Stavenisku spôsobom podľa Dokumentácie a podľa inštrukcií Dozoru Objednávateľa. Zhotoviteľ je povinný merať množstvo vzniknutého recyklátu. Množstvo recyklátu a inej recyklovanej stavebnej sute, ktorá bola v rámci vykonávania Búracích prác zhodnotená, Zhotoviteľ doloží potvrdeniami o zabudovaní.
       5. Odpad z demolácie Stavby (napr. betón, tehla, sklo) je Zhotoviteľ povinný recyklovať a zhodnocovať spôsobom stanoveným v platných právnych predpisoch. Odpad, ktorý sa nedá ďalej recyklovať a zhodnocovať v mieste jeho vzniku, Zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch. V prípade identifikácie nebezpečného odpadu Zhotoviteľ zabezpečí jeho lokalizáciu, triedenie, zneškodnenie spoločnosťou disponujúcou povolením na nakladanie s príslušným druhom nebezpečného odpadu, pričom Zhotoviteľ zabezpečí (aj prostredníctvom tretích osôb), aby takýto odpad bol uložený na skládke odpadov na nebezpečný odpad.
       6. Zhotoviteľ je pri odovzdaní odpadu osobám oprávneným nakladať s odpadmi podľa Zákona o odpadoch povinný vyžiadať si potvrdenie o druhu a množstve odovzdaného odpadu. Rovnopisy potvrdení o odovzdaní odpadu je Zhotoviteľ povinný na svoje riziko uchovávať a následne odovzdávať Dozoru Objednávateľa.
       7. Zhotoviteľ zodpovedá za zabezpečenie odvozu komunálneho odpadu, ktorý vyprodukujú Pracovníci Zhotoviteľa, jeho Subdodávatelia a iné osoby prítomné na Stavenisku.
31. **PRIEBEŽNÁ KONTROLA A PREVZATIE DIELA OBJEDNÁVATEĽOM**
    1. **Priebežná kontrola Diela** 
       1. Objednávateľ, alebo Dozor Objednávateľa môže osobne, alebo prostredníctvom poverenej osoby kedykoľvek priebežne kontrolovať postupy Zhotoviteľa a jeho Subdodávateľov pri vykonávaní Diela, ako aj pri čiastkových výsledkov týchto činností. Na požiadanie je Zhotoviteľ povinný bezodkladne umožniť vykonanie takejto kontroly, najmä doručením informácií, sprístupnením Staveniska, Dokumentácie, pracovných materiálov (vrátane rozpracovaných verzií v elektronickej podobe), odpovedí a vysvetlení, umožnením účasti na pracovných stretnutiach a poskytnutím inej súčinnosti. Ak Objednávateľ, alebo ním poverená osoba, zistí kedykoľvek v priebehu vykonávania Diela, že plnenie nezodpovedá tejto Zmluve, je Zhotoviteľ povinný odstrániť vzniknuté vady a nedostatky svojho plnenia.
    2. **Prevzatie Diela** 
       1. Dielo sa považuje za prevzaté Objednávateľom podpisom Preberacieho protokolu o konečnom prijatí Diela.
       2. Zhotoviteľ je oprávnený prostredníctvom oznámenia Dozoru Objednávateľa požiadať o vydanie Preberacieho protokolu o konečnom prijatí Diela za predpokladu, že
32. Dielo bolo dokončené v súlade s požiadavkami uvedenými v Zmluve vrátane odstránenia všetkých vád namietaných Objednávateľom,
33. Stavenisko bolo vypratané podľa článku 9.8. (Vypratanie Staveniska) tejto Zmluvy.
    * 1. Objednávateľ, alebo Dozor Objednávateľa je povinný do desať (10) Dní po tom, čo dostal žiadosť Zhotoviteľa:
34. vydať Zhotoviteľovi Preberací protokol o konečnom prijatí Diela s uvedením dátumu, kedy bolo Dielo dokončené v súlade s požiadavkami uvedenými v Zmluve, alebo

zamietnuť vydanie Preberacieho protokolu o konečnom prijatí Diela, s udaním dôvodu a uvedením prác, ktoré má Zhotoviteľ vykonať, aby bolo možné vydať Preberací protokol o konečnom prijatí Diela. Zhotoviteľ následne túto prácu dokončí, ešte predtým než zašle ďalšie oznámenie.

1. **ZODPOVEDNOSŤ ZA VADY**
   1. **Náklady na odstránenie vád** 
      1. Ak Objednávateľ počas záručnej doby zistí akúkoľvek vadu plnenia Zhotoviteľa, za ktorú Zhotoviteľ zodpovedá v zmysle Zmluvy, Objednávateľ je oprávnený žiadať odstránenie tejto vady.
      2. Všetky práce súvisiace s odstraňovaním vád budú vykonané na nebezpečenstvo a náklady Zhotoviteľa.
   2. **Neodstránenie vád** 
      1. Zhotoviteľ je povinný začať s odstraňovaním vady bez zbytočného odkladu potom, ako mu bolo zistenie vady oznámené zo strany Objednávateľa alebo Dozoru Objednávateľa alebo Objednávateľom poverenej osoby, najneskôr však do 5 Dní odo dňa, kedy mu boli zistené vady oznámené. Ak nie je možné odstrániť vadu ihneď, Zhotoviteľ s Objednávateľom, Dozorom Objednávateľa alebo Objednávateľom poverenou osobou v zázname o vykonaní miestneho zisťovania zo strany Zhotoviteľa dohodne termín, do ktorého je povinný vadu odstrániť. Zhotoviteľ je povinný zabezpečiť odstránenie vady podľa predchádzajúcej vety v termíne dohodnutom s Objednávateľom, Dozorom Objednávateľa alebo Objednávateľom poverenou osobou, inak v primeranej dobe. Ak Zhotoviteľ v tejto dobe neodstráni vadu, môže Objednávateľ určiť dátum, kedy alebo dokedy má byť vada odstránená. Zhotoviteľovi bude tento dátum oznámený Pokynom Objednávateľa, Dozoru Objednávateľa alebo Objednávateľom poverenej osoby na odstránenie vady.
      2. Ak Zhotoviteľ do tohto oznámeného dátumu vadu neodstráni a tieto nápravné práce mali byť vykonané na náklady Zhotoviteľa podľa tejto Zmluvy, Objednávateľ je oprávnený napraviť, alebo zabezpečiť nápravu vady sám alebo prostredníctvom iných osôb, zodpovedajúcim spôsobom s odbornou starostlivosťou a na nebezpečenstvo a náklady Zhotoviteľa a Zhotoviteľ je povinný nahradiť Objednávateľovi všetky účelne vynaložené a preukázané náklady spojené s takýmto odstránením vád, po doručení oprávnenej žiadosti o úhradu.
2. **ZMLUVNÁ CENA A PLATBY**
   1. **Zmluvná cena** 
      1. Zhotoviteľ vyhlasuje, že:
3. Zmluvná cena je správna, primeraná, dostatočná, a že
4. navrhol Zmluvnú cenu za Dielo na základe uspokojivého a úplného oboznámenia sa vo vzťahu ku všetkým dôležitým záležitostiam, ktoré sú očakávané vo vzťahu k predmetu tejto Zmluvy.
   * 1. Zmluvná cena za Dielo pokrýva všetky záväzky Zhotoviteľa a všetky potrebné a súvisiace činnosti potrebné pre správne a úplné vyhotovenie a dokončenie Diela, vrátane splnenia povinností spojených s likvidáciou odpadu, poplatkov, revíznych správ, dopravy a iné.
     2. Zmluvná cena za riadne vyhotovenie a dokončenie Diela je dohodnutá v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
     3. Zmluvná cena bola dohodnutá v celkovej maximálnej výške ............................................... EUR (slovom: .................................................................................................... eur) bez dane z pridanej hodnoty, ktorá sa k Zmluvnej cene pripočíta v súlade s príslušnými Právnymi predpismi.
     4. Pre odstránenie akýchkoľvek pochybností Zmluvné strany potvrdzujú, že na Zmluvnú cenu nemajú vplyv ekonomické faktory, inflácia, deflácia, zmeny kurzov, úrokových sadzieb, zmeny výšky nákladov v dôsledku zmien právnych predpisov, pokiaľ táto Zmluva výslovne nestanovuje inak.
     5. Zhotoviteľ nemá nárok na náhradu žiadnych výdavkov, nákladov, správnych a iných poplatkov, daní, odvodov, cla a ostatných poplatkov súvisiacich s dovozom Vybavenia, poplatkov súvisiacich s certifikáciou materiálu (recyklátu, poplatky za prípadné skúšky materiálov), ani akýchkoľvek iných platieb, ktoré mu vzniknú podľa alebo v súvislosti s vykonaním Diela.
     6. V cene sú zahrnuté všetky náklady na vykonanie Diela tak, aby Dielo bolo vyhotovené v súlade s touto zmluvou. Zhotoviteľ podpisom tejto zmluvy potvrdzuje, že sa s predmetom Diela a podmienkami jeho realizácie oboznámil v dostatočnom predstihu, a že sa oboznámil so všetkými skutočnosťami podstatnými pre riadne a včasné vykonanie celého Diela vymedzeného v tejto zmluve, a tak ponúkol aj Zmluvnú cenu za Dielo uvedenú a dohodnutú v tejto zmluve ako konečnú Zmluvnú cenu za Dielo. Zhotoviteľ nemá nárok na navýšenie zmluvnej ceny z dôvodu väčšieho množstva vzniknutého odpadu ako je uvádzané v Projektovej dokumentácii.
     7. Nárok na zaplatenie Zmluvnej ceny alebo jej časti si Zhotoviteľ uplatní vystavením faktúry po odovzdaní Diela a jeho prebraní Objednávateľom.
5. **FAKTURÁCIA**
   1. **Faktúra** 
      1. Faktúra s náležitosťami daňového dokladu vystavená Zhotoviteľom podľa tejto Zmluvy musí obsahovať:

1. číslo faktúry,

2. identifikáciu Objednávateľa podľa Zmluvy,

3. identifikáciu Zhotoviteľa podľa Zmluvy (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich Zhotoviteľ zapísaný, daňové identifikačné číslo a identifikačné číslo pre DPH),

4. označenie banky a čísla účtu, na ktorý ma byť platba zaplatená, vrátane konštantného a variabilného symbolu (ak je jeho uvedenie pri platbe požadované),

5. deň vystavenia faktúry, deň splatnosti a deň dodania,

6. rozsah a druh plnenia,

7. základ dane,

8. výška dane,

9. celkovú čiastku vrátane DPH,

10. dôvod fakturácie s odkazom na Zmluvu,

11. akékoľvek ďalšie údaje vyžadované pre takéto doklady Právnymi predpismi.

* + 1. Zhotoviteľ môže faktúru vystaviť až po podpise Preberacieho protokolu o konečnom prijatí Diela oboma Zmluvnými stranami.

* + 1. Ak Zhotoviteľ nesplní povinnosť vystaviť riadne faktúru podľa tejto Zmluvy, je Objednávateľ oprávnený vrátiť faktúru v lehote jej splatnosti späť Zhotoviteľovi a nebude na základe takejto faktúry povinný uskutočniť žiadnu platbu. Odo dňa doručenia opravenej faktúry začne plynúť nová lehota splatnosti.
    2. Zhotoviteľ sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu Objednávateľa. V prípade porušenia tejto povinnosti, bude Zmluva o prevode (postúpení) zmluvných záväzkov neplatná.
  1. **Splatnosť** 
     1. Objednávateľ zaplatí Zhotoviteľovi Zmluvnú cenu na základe vystavenej faktúry podľa tejto Zmluvy so splatnosťou štyridsaťpäť (45) Dní od doručenia faktúry Objednávateľovi.
     2. Platba splatnej Zmluvnej ceny sa uhradí v Domácej mene bezhotovostným prevodom príslušnej sumy najneskôr k dátumu splatnosti tejto platby na účet Zhotoviteľa uvedený na faktúre, inak na číslo účtu Zhotoviteľa uvedené v Zmluve.

1. **ZMLUVNÉ POKUTY**
   1. Objednávateľ je oprávnený požadovať od Zhotoviteľa zaplatenie zmluvnej pokuty vo výške stanovenej v tomto článku (Zmluvné pokuty) tejto Zmluvy v prípade nasledovných porušení povinností Zhotoviteľa:
2. 5 000 EUR (slovom: päťtisíc eur), ak sa Zhotoviteľ dostane do omeškania so začatím prác podľa tejto Zmluvy, a to za každý aj začatý Deň omeškania,
3. 5 000 EUR (slovom: päťtisíc eur) za každé jednotlivé porušenie povinností Zhotoviteľa dodržiavať BOZP,
4. 10 000 EUR (slovom: desaťtisíc eur), ak Zhotoviteľ nedokončí Dielo v súlade s termínom stanoveným v tejto Zmluve, a to za každý aj začatý Deň omeškania,
5. 10 000 EUR (slovom: desaťtisíc eur), ak konaním, za ktoré zodpovedá Zhotoviteľ dôjde k podstatnému ohrozeniu alebo znečisteniu životného prostredia, najmä ak Zhotoviteľ nesplní povinnosti podľa Dokumentácie Objedávateľa a rozhodnutí príslušných orgánov a príslušných právnych predpisov týkajúcich sa nakladania s odpadmi.
   1. Zhotoviteľ je povinný zmluvnú pokutu na základe požiadavky Objednávateľa zaplatiť do tridsať (30) Dní od jej uplatnenia Objednávateľom. Zaplatením akejkoľvek zmluvnej pokuty nie je dotknutá povinnosť Zhotoviteľa nahradiť Objednávateľovi škodu za príslušné porušenie povinnosti v rozsahu presahujúcom zmluvnú pokutu. Požiadavka na zaplatenie zmluvnej pokuty ani jej zaplatenie Zhotoviteľom nezbavuje Zhotoviteľa povinností, ktorých splnenie je zabezpečené zmluvnou pokutou, ak nejde o prípad, ak Objednávateľ z dôvodu ich porušenia od Zmluvy odstúpil.

.....

1. **VYŠŠIA MOC**
   1. **Definícia Vyššej moci** 
      1. Vyššia moc na účely tejto Zmluvy je výnimočná udalosť alebo skutočnosť:
2. ktorá je mimo kontroly Zmluvnej strany,
3. proti vzniku ktorej sa Zmluvná strana nemohla primerane zabezpečiť pred uzavretím Zmluvy,
4. ktorej sa po jej vzniku, nemohla Zmluvná strana patrične vyhnúť alebo ju odvrátiť a
5. ktorú nie je možné v zásade pripísať druhej Zmluvnej strane.
   * 1. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky (a) až (d). Vyššia moc sú najmä:
6. vojna, vojnový stav (bez ohľadu na to či bola vyhlásená), invázia, iné vonkajšie nepriateľské akcie,
7. vzbury, teroristické akcie, revolúcia, povstanie, ozbrojené útoky, alebo občianska vojna v krajine,
8. občianske nepokoje, zmätok, štrajk alebo blokovanie vyvolané osobami inými ako sú Pracovníci Zhotoviteľa,
9. expozícia účinkom vojnového streliva, výbušného materiálu, rádioaktívneho materiálu,

ionizujúceho žiarenia, s výnimkou, keď je používanie týchto materiálov možné pripísať Zhotoviteľovi,

1. zemetrasenie, vulkanická činnosť, vietor dosahujúci intenzitu tornáda, uragánu, alebo hurikánu, a iné prírodné katastrofy s podobnými následkami alebo rozsahom a
2. zmenu Právnych predpisov, v dôsledku ktorej sa plnenie tejto Zmluvy stane celkom alebo sčasti nemožným alebo nedovoleným.
   1. **Oznámenie o Vyššej moci** 
      1. Ak Vyššia moc niektorej zo Zmluvných strán bráni alebo bude brániť v plnení jej povinností podľa Zmluvy, je táto Zmluvná strana povinná o tejto skutočnosti informovať druhú Zmluvnú stranu s uvedením povinností, ktoré z dôvodu Vyššej moci nemôže splniť. Oznámenie musí byť druhej Zmluvnej strane doručené bezodkladne, najneskôr do troch (3) Dní po tom, čo sa dotknutá Zmluvná strana dozvie (alebo by sa pri vynaložení odbornej starostlivosti mohla dozvedieť) o dôležitých udalostiach alebo skutočnostiach vytvárajúcich Vyššiu moc.
      2. Po uskutočnení tohto oznámenia príslušnou Zmluvnou stranou, nebude táto Zmluvná strana zodpovedná za príslušné porušenia povinností po dobu, dokiaľ jej Vyššia moc bráni alebo bude brániť v ich plnení.
      3. Vyššia moc nezbavuje Zmluvnú stranu zodpovednosti za omeškanie s plnením jej povinnosti počas obdobia pred vznikom okolnosti vylučujúcej zodpovednosť. Účinky vylúčenia zodpovednosti sú obmedzené iba na dobu, dokiaľ trvá Vyššia moc.
3. **RIEŠENIE SPOROV**
   1. Zmluvné strany sa pokúsia riešiť prípadné spory súvisiace s touto Zmluvou mimosúdnou cestou. V prípade, že nedôjde k zmieru, resp. k mimosúdnemu vyrovnaniu Zmluvných strán, na rozhodovanie sporov z tejto Zmluvy sú príslušné súdy Slovenskej republiky.
4. **POISTENIE**
   1. **Všeobecné požiadavky na poistenie** 
      1. Zhotoviteľ je povinný mať v čase uzatvorenia Zmluvy ako aj počas trvania Zmluvy uzatvorenú poistnú zmluvu/y, obsahom ktorej bude
5. poistenie Dokumentácie proti strate alebo poškodeniu ohňom, búrkou, záplavami, zemetrasením, bleskom, výbuchom, nárazom, pádom lietadla (iného ako úmyselného) a iných lietajúcich zariadení a pádu vecí z nich, vzburami, občianskymi nepokojmi a úmyselnými činmi, prasknutím alebo pretečením zásobníkov vody, potrubí a súvisiacich zariadení
6. poistenie zodpovednosti za škodu spôsobenú vykonávaním Diela, vykonávaním odbornej činnosti v rámci predmetu podnikania Zhotoviteľa, a v rámci odstraňovania všetkých jeho vád v súlade so Zmluvou akýmkoľvek osobám, vrátane škody na zdraví, smrti, škody na majetku, škody spôsobenej porušením zmluvnej povinnosti a škody spôsobenej na majetku Zhotoviteľa alebo tretích osôb, ktorý je v správe, starostlivosti alebo pod kontrolou Zhotoviteľa, a to na celkovú minimálnu čiastku poistného krytia vo výške navrhovanej Zmluvnej ceny bez DPH uvedenej v Ponuke.
7. **VYHLÁSENIA A ZÁRUKY**
   1. **Vyhlásenia a záruky Objednávateľa** 
      1. Objednávateľ vyhlasuje a zaručuje sa, k dátumu uzavretia Zmluvy a po celú dobu jej trvania, že:
8. Zmluva je Objednávateľom riadne schválená a podpísaná a zakladá platný a právne záväzný záväzok Objednávateľa, vynútiteľný voči nemu v súlade s podmienkami v nej uvedenými, a
9. podpisom ani plnením Zmluvy neporuší žiadne ustanovenie svojich vnútorných predpisov, ani žiadny zákon či iný Právny predpis alebo rozhodnutie štátneho orgánu Slovenskej republiky.
   1. **Vyhlásenia a záruky Zhotoviteľa** 
      1. Zhotoviteľ vyhlasuje a zaručuje sa, k dátumu uzavretia Zmluvy a po celú dobu jej trvania, že:
10. Zmluva je Zhotoviteľom riadne schválená a podpísaná a zakladá platný a právne

záväzný záväzok Zhotoviteľa, vynútiteľný voči nemu v súlade s podmienkami v nej

uvedenými,

1. podpisom ani plnením Zmluvy neporuší žiadne ustanovenie svojich zakladateľských dokumentov ani žiadnu inú zmluvu alebo dojednanie, ktorého je Zhotoviteľ stranou, alebo ktorým je Zhotoviteľ viazaný, ani žiadny zákon či iný Právny predpis alebo rozhodnutie štátneho orgánu Slovenskej republiky,
2. Zhotoviteľ si je vedomý a je oboznámený s tým, čo sa vyžaduje na účely zhotovenia Diela, má všetky schopnosti, znalosti, vzdelanie, odborné predpoklady, skúsenosti a prostriedky umožňujúce mu zhotoviť Dielo v súlade so Zmluvou a zabezpečí a bude udržiavať všetky povolenia, oprávnenia a súhlasy potrebné na zhotovenie Diela a plnenie všetkých záväzkov vyplývajúcich zo Zmluvy,
3. plnenie Zmluvy Zhotoviteľom nie je porušením povinností podľa zákona č. 187/2021 Z. z. o ochrane hospodárskej súťaže a o zmene a doplnení niektorých zákonov ani príslušných nariadení alebo iných právne záväzných aktov Európskej únie v oblasti práva hospodárskej súťaže,
4. podľa najlepšieho vedomia Zhotoviteľa nie je účastníkom žiadneho súdneho, rozhodcovského ani správneho konania, ktoré by mohlo negatívne ovplyvniť platnosť, účinnosť alebo vynútiteľnosť Zmluvy alebo plnenie akýchkoľvek povinností Zhotoviteľa podľa Zmluvy, ani nehrozí začatie žiadneho takéhoto konania,
5. proti nemu, členovi štatutárneho orgánu Zhotoviteľa alebo inej osobe, ktorej konanie, nekonanie alebo opomenutie konania by mohlo byť pričítané Zhotoviteľovi, nie je vedené trestné konanie. Zhotoviteľ je povinný písomne informovať Objednávateľa o začatí trestného konania voči Zhotoviteľovi, členovi štatutárneho orgánu Zhotoviteľa alebo inej osobe, ktorej konanie, nekonanie alebo opomenutie konania by mohlo byť pričítané Zhotoviteľovi, v súvislosti s výkonom predmetu jeho činnosti a to do troch (3) dní odo dňa, kedy sa Zhotoviteľ o tejto skutočnosti dozvedel. Objednávateľ má právo v takom prípade odstúpiť od tejto Zmluvy a
6. v Prílohe č. 5 tejto Zmluvy (Zoznam osôb s odbornou kvalifikáciou a údaje o strojovom a technickom vybavení) sú uvedené údaje o osobe/osobách s odbornou kvalifikáciou v rozsahu meno a priezvisko, ktorá/ktoré sa budú podieľať na realizovaní prác podľa tejto Zmluvy, údaje o strojovom a technickom vybavení Zhotoviteľa, ktoré bude použité pri realizovaní prác na základe tejto Zmluvy, a taktiež Príloha č. 5 obsahuje požiadavky na odbornú spôsobilosť osôb s odbornou kvalifikáciou a požiadavky na strojové a technické vybavenie v zmysle Súťažných podkladov vo Verejnom obstarávaní. Ak bude mať Zhotoviteľ v úmysle zmeniť takúto osobu/osoby a/alebo strojové a/alebo technické vybavenie počas platnosti a účinnosti tejto Zmluvy, môže tak urobiť iba s predchádzajúcim písomným súhlasom Objednávateľa, ktorý takýto súhlas bez dôvodu neodoprie. Za dôvod na odopretie súhlasu sa považuje predovšetkým to, ak Zhotoviteľ nepredložil s návrhom na zmenu osoby/osôb s odbornou kvalifikáciou, návrhom na zmenu strojového alebo technického vybavenia doklady, ktorých predloženie Objednávateľ vyžadoval od uchádzačov v rámci predloženia cenovej ponuky vo Verejnom obstarávaní, a ktoré sú uvedené v Prílohe č. 5 tejto Zmluvy. Zmenu osoby/osôb s odbornou kvalifikáciou a zmenu strojového a/alebo technického vybavenia je Zhotoviteľ povinný oznámiť Objednávateľovi najmenej tri (3) pracovné dni pred plánovanou zmenou. Účinnosť zmeny nastane dňom doručenia písomného súhlasu Objednávateľa Zhotoviteľovi. Ak sa Objednávateľ k zmene nevyjadrí v lehote dvoch (2) pracovných dní od doručenia žiadosti Zhotoviteľa o zmenu, má sa za to, že so zmenou Objednávateľ súhlasí.
7. **ZÁVEREČNÉ USTANOVENIA**
   1. **Protikorupčná doložka**
      1. Zmluvné strany, ktoré sa výhradne pre účely tohto článku budú ďalej označovať ako „ministerstvo“ (Objednávateľ) a „partner ministerstva“ (Zhotoviteľ) sa zaväzujú v rámci zmluvného vzťahu založeného touto Zmluvou dodržiavať a presadzovať platné právne normy zakazujúce korupciu.
      2. Zmluvné strany sa zaväzujú a súhlasia s tým, že v prípade, ak konanie partnera ministerstva, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto Zmluvy a súčasne dôvodom na okamžité odstúpenie ministerstva od Zmluvy, pričom partner ministerstva je povinný nahradiť ministerstvu všetku škodu, ktorá mu v dôsledku takéhoto konania alebo v súvislosti s odstúpením od Zmluvy vznikla.
   2. **Register Partnerov Verejného Sektora** 
      1. Zhotoviteľ vyhlasuje, že v čase uzatvorenia tejto Zmluvy je zapísaný v registri partnerov verejného sektora v súlade so Zákonom o RPVS, pokiaľ sa ho povinnosť zápisu do registra partnerov verejného sektora týka. Ak sa na strane Zhotoviteľa ako Zmluvnej strany podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
   3. **Subdodávatelia a pravidlá pre zmenu subdodávateľov**
8. V Prílohe č. 4 tejto Zmluvy sú uvedené údaje o všetkých známych subdodávateľoch Zhotoviteľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
9. Zhotoviteľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 4 tejto Zmluvy, a to bezodkladne po tom, ako sa o tejto skutočnosti dozvie.
10. V prípade zmeny subdodávateľa je Zhotoviteľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 19.3.1 tohto článku Zmluvy a predmety subdodávok, pričom pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
11. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis – Zákon o RPVS.
12. Povinnosti Zhotoviteľa vrátane pravidiel výberu subdodávateľa platia aj pri zmene subdodávateľa počas celej doby platnosti a účinnosti tejto zmluvy.
13. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
    1. **Platnosť a účinnosť** 
       1. Ak nie je v tejto Zmluve uvedené inak, táto Zmluva sa stáva platnou Dňom jej podpisu oboma Zmluvnými stranami a účinnou jej zverejnením podľa osobitného predpisu, ak to Právne predpisy vyžadujú.
       2. Všetky písomnosti posielané a doručované v rámci komunikácie Zmluvných strán musia byť doručené alebo poslané na nasledujúce adresy:
14. v prípade Objednávateľa:

adresa: Ministerstvo zdravotníctva SR, Limbova 2, 837 52 BA , Slovenská republika

do rúk: Ing. Roman Guderna

e-mail: roman.guderna @health.gov.sk

1. v prípade Dozoru Objednávateľa:

adresa: Ministerstvo zdravotníctva SR, Limbova 2, 837 52 BA , Slovenská republika

do rúk: Ing. Tomáš Husenica

e-mail: tomas.husenica @health.gov.sk

1. v prípade Zhotoviteľa:

adresa:

do rúk:

e-mail:

* + 1. Zmluvné strany sa dohodli na pravidelných pracovných stretnutiach, ktoré sa budú konať podľa potreby, minimálne však jeden (1) krát za jeden (1) mesiac. Pracovných stretnutí sa zúčastnia splnomocnení zástupcovia Objednávateľa, Dozor Objednávateľa, Predstaviteľ Zhotoviteľa. Tieto stretnutia budú slúžiť na informovanie o aktuálnom stave Diela a na konzultácie. Pracovné stretnutie zvoláva Objednávateľ s tým, že všetci účastníci stretnutia budú informovaní prostredníctvom emailu minimálne sedem (7) Dní vopred o termíne stretnutia, mieste stretnutia a o navrhovanom programe stretnutia. Zápis zo stretnutia v dohodnutom formáte bude vyhotovovať Objednávateľ.
  1. **Rozhodné právo** 
     1. Zmluva sa riadi Právnymi predpismi Slovenskej republiky neberúc do úvahy ustanovenia kolíznych noriem.
  2. **Dodržiavanie Právnych predpisov** 
     1. Zmluvné strany sa zaväzujú dodržiavať pri plnení Zmluvy Právne predpisy. Všetky činnosti Zhotoviteľa pri realizácii Diela musia byť v súlade s Právnymi predpismi.
     2. Zhotoviteľ je povinný obstarať všetky oznámenia, zaplatiť všetky dane, odvody a poplatky a zadovážiť všetky povolenia, licencie a súhlasy (schválenia) požadované Právnymi predpismi týkajúcimi sa vyhotovenia a dokončenia Diela a odstránenia akýchkoľvek vád okrem tých, ktoré má podľa tejto Zmluvy zaobstarať Objednávateľ. Zhotoviteľ je povinný zabezpečiť aby Objednávateľovi nevznikla škoda v dôsledku toho, že tak Zhotoviteľ opomenul urobiť a nahradiť mu takúto škodu.
     3. Zhotoviteľ uznáva, že akékoľvek Zmeny, ku ktorým sa pristúpi v priebehu plnenia Zmluvy a vykonávania prác, môžu vyžadovať zmenu rozhodnutí Príslušných orgánov, a iných povolení a súhlasov. V takom prípade Zhotoviteľ vykoná všetku potrebnú Inžiniersku činnosť a vynaloží všetko možné úsilie, aby Príslušné orgány takú Zmenu (Zmeny) schválili, prípadne vydali príslušné dodatky, ak budú také schválenia a dodatky vyžadované a aktívne sa bude zúčastňovať akýchkoľvek rokovaní s Príslušnými orgánmi.
     4. Zmluvu je možné meniť alebo dopĺňať len písomne formou vzostupne očíslovaných dodatkov ku Zmluve, s výnimkou prípadov uvedených v bodoch 2.5 a 18.2.1. písm. g) tejto Zmluvy, kedy bude postačovať jednostranné písomné oznámenie doručené druhej Zmluvnej strane. Akékoľvek zmeny Zmluvy musia byť vykonané v súlade s ustanoveniami § 18 Zákona o verejnom obstarávaní. Pre platnosť a účinnosť dodatku sa vyžaduje jeho podpísanie oboma Zmluvnými stranami a jeho zverejnenie podľa osobitného predpisu, ak to Právne predpisy vyžadujú. Platný a účinný dodatok sa stáva neoddeliteľnou súčasťou tejto Zmluvy.
     5. Ak sa ustanovenie Zmluvy stane neplatným, neúčinným alebo nevykonateľným, táto neplatnosť, neúčinnosť alebo nevykonateľnosť nemá za následok neplatnosť, neúčinnosť alebo nevykonateľnosť iného ustanovenia Zmluvy. Zmluvné strany sa zároveň zaväzujú, že takéto ustanovenia, dojednania či podmienky nahradia inými ustanoveniami v zmysle Zmluvy, ktoré budú platné, účinné a vymáhateľné a s čo najpodobnejším účinkom pôvodného ustanovenia.
  3. **Záverečné vyhlásenie a podpisy** 
     1. Zmluvné strany týmto vyhlasujú, že si Zmluvu dôkladne prečítali a pochopili jej obsah, že Zmluva je vyjadrením ich skutočnej a slobodnej vôle a že je prostá akýchkoľvek omylov, na dôkaz čoho ju Zmluvné strany uzatvoria pripojením svojich podpisov.
     2. Táto Zmluva je vyhotovená v piatich (5) vyhotoveniach, z ktorých tri (3) vyhotovenia dostane Objednávateľ a dve (2) vyhotovenia dostane Zhotoviteľ.

V Bratislave, dňa .......................

Za Zhotoviteľa: Za Objednávateľa:

.......................................................... ......................................................................

Ministerstvo zdravotníctva

Slovenskej republiky

MUDr. Vladimír Lengvarský MPH

minister zdravotníctva

**Príloha č. 5** k Zmluve o dielo

**Zoznam osôb s odbornou kvalifikáciou a údaje o strojovom a technickom vybavení**

Osoby s odbornou kvalifikáciou (manažér pre riadenie stavebných akcií) podieľajúce sa na plnení zmluvy na strane Zhotoviteľa:

*Meno a priezvisko osoby s odbornou kvalifikáciou\**

*\*[bude doplnená na základe údajov z ponuky úspešného uchádzača]*

Min. požiadavky na osobu s odbornou kvalifikáciou:

Objednávateľ požaduje údaje o odbornej praxi alebo odbornej kvalifikácii osoby/osôb určených na plnenie zmluvy alebo riadiaceho zamestnanca/zamestnancov (osobitne osoby/osôb zodpovednej/-ých za uskutočnenie prác) (ďalej len „**osoba s odbornou kvalifikáciou**“) od uchádzača preukázať predložením pracovného (profesijného) životopisu alebo ekvivalentného dokladu podpísaného osobou/osobami s odbornou kvalifikáciou (min. 1 osoba) a dokladmi, ktoré budú súčasťou predloženého životopisu (napr. predložením kópie certifikátu, potvrdenia o školení alebo ekvivalentného dokladu).

Pracovný (profesijný) životopis alebo ekvivalentný doklad osoby/osôb s odbornou kvalifikáciou musí obsahovať minimálne tieto údaje:

a) meno a priezvisko odborne spôsobilej osoby,

b) dosiahnuté vzdelanie (inštitúcia, čas získania – „od-do“, získaný titul/certifikát),

d) súčasnú pracovnú pozíciu (meno zamestnávateľa alebo odberateľa, pracovné zaradenie/funkcia),

e) história zamestnania/odbornej praxe príslušnej osoby/osôb s odbornou kvalifikáciou vo vzťahu k predmetu zákazky (zamestnávateľ/odberateľ, trvanie pracovného pomeru/trvanie realizovaných prác, pozíciu, ktorú príslušná osoba s odbornou kvalifikáciou zastávala),

f) prehľad profesijnej praxe vzťahujúcej sa predmetu zákazky (názov projektu, odberateľ/zamestnávateľ, popis projektu, pozícia na projekte, obdobie mesiac/rok „od – do“, meno a priezvisko, tel. kontakt a email aspoň jednej kontaktnej osoby, u ktorej si bude môcť verejný obstarávateľ informácie overiť),

g) vlastnoručný podpis osoby s odbornou kvalifikáciou.

**Na preukázanie splnenia je potrebné predloží:**

* Vyššie uvedeným pracovným životopisom uchádzač preukáže že osoba s odbornou kvalifikáciou spĺňa nasledovné požiadavky:
* vysokoškolské vzdelanie v stavebného smeru

minimálne 5 rokov odborných skúseností v oblasti pozemných stavieb a preukázateľné skúsenosti v pozícií **manažéra stavebných akcií** (má sa na mysli napr. stavbyvedúci, zástupca stavbyvedúceho, manažér stavby, riadiaci zamestnanec na stavbách a pod.); minimálne 3 praktické skúsenosti s účasťou na riadení projektov na stavbách pozemného staviteľstva.

Informácie o strojovom a technickom vybavení Zhotoviteľa, ktoré použije pri realizácii Diela podľa tejto zmluvy:

Pre zabezpečenie plynulosti prác uchádzač preukáže, že na uskutočnenie predmetu zákazky má k dispozícii (napr. vo svojom vlastníctve, prenájme alebo inom obdobnom vzťahu) nasledovné strojové vybavenie (uvedené v tabuľke nižšie v tomto bode), ktoré je uchádzač povinný identifikovať.

Za účelom preukázania splnenia tejto podmienky účasti uchádzač predloží ním podpísané čestné vyhlásenie, v ktorom vyhlási, že disponuje zodpovedajúcim strojovým vybavením potrebným na plnenie predmetu zákazky, pričom v čestnom vyhlásení uvedie tabuľku nižšie s vyplnenými údajmi:

|  |  |  |
| --- | --- | --- |
| **Typ strojového vybavenia** | **Majetkový vzťah uchádzača k strojovému vybaveniu\***  (*uchádzač uvedie napr.* ***vo svojom vlastníctve***; ***v prenájme*** a pod.) | Identifikácia strojového vybavenia  (Napr. názov, identifikačné číslo, VIN číslo, ako ho strojové vybavenie má a pod.)\* |
| Bager č. 1 s hmotnosťou nad 35t | ....... | ....... |
| Bager č. 2 s hmotnosťou nad 35t | ....... | ....... |
| Bager č. 3 s hmotnosťou nad 35t | ....... | ....... |
| výbava k bagrom strihacie nožnice a búracie kladivo, | ....... | ....... |
| mobilný drvič na stavebné odpady | ....... | ....... |
| Kropiace a zametacie auto | ....... | ....... |
| Nákladné auto č. 1 s hmotnosťou nad 12t | ....... | ....... |
| Nákladné auto č. 2 s hmotnosťou nad 12t | ....... | ....... |
| Nákladné auto č. 3 s hmotnosťou nad 12t | ....... | ....... |

*\*[údaje budú doplnené na základe ponuky úspešného uchádzača]*

Objednávateľ si vyhradzuje právo preveriť údaje, ktoré zhotoviteľ uvedie v tabuľke vyššie v rámci predloženej ponuky.